**UPUTE ZA PRIJAVITELJE**

**CILJ KOJI SE ŽELI OSTVARITI PONUĐENIM PROGRAMIMA**

Omogućiti razvoj kvalitetnih mladih sportaša u buduće vrhunske sportaše kao i omogućiti razvoj i kvalitetan rad sportskih udruga Grada Samobora. Želi se pomoći mladim sportašima i sportskim udrugama koji su već dokazali svoju kvalitetu da se sa dodatnom financijskom potporom olakša dostizanje vrhunske sportske kvalitete, osobito u uvijetima nedostatka financijskih sredstava na trenutnim uvjetima tržišta.

**OPIS PROGRAMA ZA KOJI JE RASPISAN JAVNI POZIV ZA DOSTAVU PRIJAVA**

**Razvojni programi**

U okviru razvojnih programa su slijedeće namjene:

 **Međunarodne sportske suradnje**

Samoborski športski savez raspisuje Natječaj za poticanje međunarodne sportske suradnje u 2017. godini.

Na natječaj se mogu prijaviti udruge iz Samobora s projektima za poticanje razvoja sporta i međunarodne sportske suradnje.

Prijave za financijskom potporom razmatrat će se isključivo ako ispunjavaju sljedeće uvjete:

\* udruga je upisana u Registar udruga Zagrebačke županije, registar sportskih djelatnosti i registar neprofitnih organizacija te aktivno i kontinuirano djeluje najmanje jednu (1) godinu na području Grada Samobora

\* aktivnost koju udruga provodi od osobitog je interesa za opće/javno dobro u Gradu Samoboru, a usmjerena je ka stvarnim potrebama i interesima razvoja sporta te se temelji na već postignutim rezultatima prijašnjih sličnih aktivnosti.

**Ostali razvojni programi**

Program podržava i razvojne programe koji omogućuju daljnji razvoj i napredak sportskih klubova, sportova, kao i sportaša pojedinaca koji najviše pridonose popularizaciji sporta i promidžbi Grada Samobora.

Potencijalni korisnici trebaju ponuditi program, iz kojeg je vidljivo:

* koje ciljeve i efekte se želi ostvariti ponuđenim programom,
* pregled sudionika programa,
* kompetentost nositelja programa (stručni kadar),
* ukupan troškovnik programa sa iskazom iznosa koji se očekuje za sufinanciranje, odnosno pregledom udjela vlastitih sredstava.

**UVJETI KOJE MORA ISPUNJAVATI PODNOSITELJ PRIJAVE**

Podnositelj prijave mora zadovoljavati sljedeće uvjete:

- da je upisan u Registar udruga,

- da je upisan u Registar neprofitnih organizacija;

- da je upisan u Registar sportske djelatnosti ,

- da uredno ispunjava obveze iz svih prethodno sklopljenih ugovora o financiranju iz proračuna Grada Samobora;

- da se protiv udruge odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15);

- da u tekućoj godini nisu korisnici financijske potpore za istu svrhu, tj za iste troškove.

**Dokumentacija u nastavku je OBAVEZNA za sve prijavitelje**

* Prijavni obrazac, troškovnik s opisom aktivnosti za koju se traži financijska potpora za razvojne programe ili program Međunarodne sportske suradnje;
* Opis projekta / programa za koji se traži potpora
* Izjava o nepostojanju dvostrukog financiranja (traži se od prijavitelja kako bi se spriječilo dvostruko financiranje iste aktivnosti namijenjene istim korisnicima te time omogućilo racionalno korištenje javnih izvora financiranja);

SVE SPORTSKE UDRUGE KOJE SU VEĆ PRILAGALE TRAŽENU DOKUMENTACIJU ZA PRIJAVU NA JAVNIH POZIV ZA PROGRAME TRENINGA I NATJECANJA SPORTAŠA I OSTALE PROGRAME ZA 2017. GODINU NE MORAJU PONAVLJATI SVU DOKUMENTACIJU.

PRILAŽE SE IZJAVA O PREDAJI DOKUMENTACIJE O ZADOVOLJAVANJU SVIH UVJETA U PRETHODNO PREDANOM NATJEČAJU.

**KRITERIJI ZA UTVRĐIVANJE RAZVOJNIH PROGRAMA I MEĐUNARODNE SURADNJE PO STAVKAMA**

* ostali razvojni programi
	+ kvalitetna selekcija sportaša (na razini sporta)
	+ postojanje stručnih i rezultatski dokazanih trenera realizatora programa
	+ postojanje prostornih uvijeta
	+ kvaliteta ponuđenog programa

Za razvojne programe prvenstveno kandidiraju sportske udruge Grada Samobora članice Samoborskog športskog saveza.

**NAČIN PRIJAVE**

Prijavu na Javni poziv treba dostaviti na adresu:

**SAMOBORSKI ŠPORTSKI SAVEZ**

1. **Hebranga 26a**

**10 430 Samobor**

**- za Povjerenstvo za dodjelu financijskih potpora –razvojni programi i međunarodne suradnje 2017. godine**

Prijave na Javni poziv treba dostaviti osobno ili preporučenom pošiljkom na navedenu adresu.

Obrazac za prijavu na Javni poziv dostupan je na web stranici Samoborskog športskog saveza [www.samoborski-sport.hr](http://www.samoborski-sport.hr) .

**NEODOBRAVANJE JEDNOKRATNE FINANCIJSKE POTPORE**

Nakon zaprimanja i registracije projektnih prijava, Povjerenstvo provjerava ispunjavaju li prijave propisane (formalne) uvjete Poziva.

Pogreške u smislu nezadovoljavanja propisanih (formalnih) uvjeta su sljedeće:

* prijava je poslana nakon isteka roka;
* prijava nije podnesena u obliku naznačenom u Pozivu, odnosno nije podnesena na propisanim obrascima i strojno tiskana;
* nedostaju potpis ovlaštene osobe ili pečat prijavitelja ili partnera (ako je primjenjivo);
* nedostaju propisani dokumenti i prilozi, bilo djelomice ili u cijelosti;
* prijavu je podnijela organizacija koja ne ispunjava propisane uvjete za dobivanje sredstava;

Ukoliko se procjeni opravdanim, moguća je nadopuna natječajne dokumentacije od strane prijavitelja. U tom slučaju, od prijavitelja će se zatražiti dopuna natječajne dokumentacije u roku od 5 (pet) dana od dana zaprimanja natječajne dokumentacije. Dopuna natječajne dokumentacije će se tražiti od prijavitelja čije prijave imaju manje nedostatke koji ne utječu na sadržaj bitan za ocjenjivanje prijave. Za prijavitelje koji na zahtjev, u dodatnom roku, dostave tražene podatke ili priloge smatrat će se da su podnijeli potpunu prijavu.

Od prijavitelja je moguće zatražiti dodatna pojašnjenja i dopune prijave na način da se dopunom ne utječe na sadržaj prijave bitan za ocjenjivanje prijave.

Dodatna pojašnjenja i dopuna prijave nije moguća za prijave koje su poslane nakon isteka roka, neovisno jesu li ostali uvjeti zadovoljeni.

Dodatna pojašnjenja i dopuna prijave neće se tražiti za koje lokacija provedbe projekta nije prihvatljiva, te za prijave čije vremensko trajanje provedbe projekta nije u skladu s uvjetima natječaja.

Udruge čije prijave ne zadovoljavaju propisane uvjete Poziva o tome će biti obaviještene pisanim putem u roku od 8 (osam) radnih dana od dana donošenja odluke iz prethodnog stavka.

Udruge čije prijave ne ispunjavaju propisane uvjete Poziva mogu izjaviti prigovor u roku od 8 (osam) dana od dana zaprimanja pisane obavijesti, a o prigovorima će odlučivati posebno formirano tijelo.

Prigovor u pravilu ne odgađa izvršenje odluke i daljnju provedbu natječajnog postupka.

**OBJAVA REZULTATA**

Pregled dodijeljenih financijskih potpora na temelju Javnog poziva objavljuje se na internetskoj stranici Samoborskog športskog saveza u roku od petnaest radnih dana od dana donošenja odluke o dodjeli financijskih sredstava.

**UGOVORANJE PROGRAMA**

Sa prijaviteljem kojem je odobrena jednokratna financijska potpora Samoborski športski savez će potpisati ugovor o financiranju najkasnije 30 dana od dana donošenja odluke o odobravanju jednokratne financijske potpore.

Financijska potpora će biti doznačena u roku i na način određen ugovorom o financiranju.